Angghuta Pramuka

Anggota Gerrakan Pramuka iyâ arèya sorang Warga Naghârâ  Inḍonèsia sè sacara sukarèla bân aḍaftar dhibi' mènangka dhâddhi anggota Gerrakan Pramuka, ampon noro' program parkennalan kapramukaan tor ampon èlantik mènangka anggota. Anggota Gerrakan Pramuka èsebbhut kalabân Pramuka.

 Macem angghuta 

 Anggota Biasa
 Anggota Ngodhâ
 Anggota Dhibâsa
 Anggota Lowar Biasa
 Anggota Kahormatân 

 Anggota Biasa 

 Anggota Ngodhâ 
Anggota biasa sè kadhâddhiyân  ḍâri Pramuka Siaga (Omorra rakèra 7 – 10 taon, bân biasana èsingkat kalabân huruf S tor èlambangaghi kalabân bârna hijau), Pramuka Penggalang (Omorra rakèra 11 – 15 taon, bân biasana èsingkat kalabân huruf G tor èlambangaghi kalabân bârna mèra), Pramuka Penegak (Omorra rakèra16 – 20 taon, bân biasana èsingkat kalabân huruf T tor èlambangaghi kalabân bârna kunèng) bân Pramuka Pandega (Omorra rakèra 21 – 25 taon, bân biasana èsingkat kalabân huruf D tor èlambangaghi kalabân bârna coklat ngodhâ). Nalèkana anggota Ngodhâ sè ampon amantan, maka kaanggotaanna  èyangghâp ampon dhibâsa, kalabân kata laèn ajhârèya èyangghâp ampon dhâddhi anggota dhibâsa.

sabbhân-sabbhân anggota ngodhâ sè kitak dhâddhi anggota kodhu mamarèh program parkennalan kapramukaan sesuai kalabân golongan kaanggotaan bân omor callon anggota (sebbhutân bagi anggota ngodhâ sè kitak terdaftar mènangka Anggota Gerrakan Pramuka) kalabân mamarè Syarat Kacakapân Omom tingkat ḍâ'aḍâân sesuai kalabân golongan kaanggotaanna, bân salastarèna callon anggota anḍi' hak kaangghuy bisa èlantik mènangka anggota ngodhâ Gerrakan Pramuka.

Palantikân anggota ngodhâ èlakonè bi' Pembina Pramuka ning Gugus depan bâng-sèbâng kalabân ngoca' dwisatya (bâgi anggota siaga) otabâ trisatya (bâgi pramuka penggalang, pramuka penegak dân pramuka pandega).

Pramuka Penegak bân Pramuka Pandega ngaanḍi' kaistimèwaan  ètèmbhâng Pramuka Siaga otabâ Pramuka Penggalang. Karana Pramuka Penegak bân Pramuka Pandega bisa  èyangka' mènangka Pembina ngodhâ otabâ  instruktur ngodhâ ning gugus depan sè bersangkutan kalabân katantoan Pembina ngodhâ otabâ  instruktur ngodhâ:

 Pramuka Siaga sarang-koranga ampon omor 17 taon.
 Pramuka Penggalang sarang-koranga ampon omor 21 taon.
 Pramuka Penegak sarang-koranga ampon omor 23 taon.

 Anggota Dhibâsa 
Anggota Dhibâsa  sè omorra  ḍâ' attas 25 taonn. Anggota dhibâsa ḍibi'  èbâgi polè attas duwâ' macem, panèka anggota dhibâsa biasa bân anggota mitra.

Anggota dhibâsa biasa tarḍiri attas:

 Pembina Pramuka
 Pembantu Pembina Pramuka
 Pelatih Pembina Pramuka
 Pembina Profèsional
 Pamong Saka
 Instruktur Saka
 Pimpinan Saka
 Andalan
 Pembantu Andalan
 Anggota Majelis Pembimbing

 Anggota Lowar Biasa 
Warga Naghârâ asing sè nettep saangghuy samântara bhâkto ning Inḍonèsia sè agabung  bân  aktif ḍâlem kagiatân kapramukaan.

 Anggota Kahormatân 
sorang sè  ampon berjhâsa lowar biasa ḍâ'ka Gerrakan Pramuka bân Kaparamukaan. Pâncallonan ḍâ'ka anggota kahormatân ollè èusullaghi bi' kwartir ka kwartir nasional, lengkap kalabân alasan pangusulân kasebbhut. Anggota kahormatân èyangka' bân èlantik bi' kwartir nasional.

 Pramuka Otama 
Mènangka Kopala Naghârâ Rèpublik  Inḍonèsia, Prèsidèn aropaaghi Pramuka Otama Gerrakan Pramuka (lambhek, anḍi' istilah  Pramuka Palèng Tèngghi Gerrakan Pramuka). Pramuka Otama Gerrakan Pramuka aropaaghi kaḍuḍukân Kahormatân Palèng Tèngghi  ḍâlem Gerrakan Pramuka.

 Hak bân  Kawejibân anggota 

 Hak anggota 

 Ngaollè Kartu Tanḍâ Anggota.
 Ngangghuy Seragam Pramuka
 Mèlè bân èpèlè ḍâlem jabatan organisasi.
 Ngalakonè pambèlaan bân ngaollè parlindungan.

 Kawejibân anggota 

 Ngalaksanaaghi Kode Kahormatân bân  naatè sadhâjâ katantoan sè  berlaku ning lingkungan Gerrakan Pramuka.
 Majer iuran anggota Gerrakan Pramuka.
 Menjunjung Tèngghi harkat bân  martabat Gerrakan Pramuka.

Ềsamping ghâpanèka, sabbhân anggota Kahormatân Gerrakan Pramuka anḍi' kawejibân kaangghuy mahamè, naatè bân ngamallaghi Anggaran Ḍâsar, Anggaran Rumah Tangga, Kode Kahormatân Pramuka  bân katantoan-katantoan laènna sè berlaku ning lingkungan Gerrakan Pramuka.

 Paambuân anggota 

 Ambuâ dhibi'
 Matè
 Ềpaambu, aḍâsarraghi panilaian Dèwan Kahormatân Gerrakan Pramuka, manabi sè bersangkutan alanggar kode kahormatân Gerrakan Pramuka bân/otabâ arogiyaghi nyama bhâgus gerrakan pramuka. paambuân kasebbhut ollè èusullaghi bi' gugusdepan otabâ kwartirra, ngaollè panilaian ḍâri Dèwan Kahormatân kwartir sè asangghutân tor ètetteppaghi bi' kwartir sè ngangka' gellek.
Bhângsa:Pramuka Inḍonèsia